Source: http://live.prosport.ro/alte-sporturi/baschet/special-o-echipa-romaneasca-s-a-pus-la-punct-pentru-startul-ligii-nationale-de-baschet-cu-un-preparator-fizic-ajuns-la-o-echipa-de-traditie-din-premier-league-17545738
Timestamp: 2018-10-23 15:58:59+00:00

Document:
SPECIAL | O echipă românească s-a pus la punct pentru startul Ligii Naţionale de baschet cu un preparator fizic ajuns la o echipă de tradiţie din Premier League | @ProSport
Home » Alte Sporturi » Baschet SPECIAL | O echipă românească s-a pus la punct pentru startul Ligii Naţionale de baschet cu un preparator fizic ajuns...
SPECIAL | O echipă românească s-a pus la punct pentru startul Ligii Naţionale de baschet cu un preparator fizic ajuns la o echipă de tradiţie din Premier League
5 oct 2018 844 afişări Comentează şi tu Baschet
Foto: Ana-Maria Mătuşoiu / Facebook @BCCSUSibiu
Sezonul 2018/2019 al Ligii Naţionale de baschet a României debutează vineri, 5 octombrie, cu două partide la Bucureşti.
CSM CSU Sibiu, ocupanta locului patru în sezonul precedent, s-a întărit pentru debutul în noua campanie în baschetul românesc cu un preparator fizic ajuns în Premier League.
Sârbul Jovan Buha (41 ani), omul care s-a ocupat de pregătirea fizică a baschetbaliştilor de la Bayern Munchen între 2011 şi 2016, a lucrat alături de jucătorii pregătiţi de Dan Fleşeriu, în cantonamentul din Zlatibor, între 24 august şi 7 septembrie, iar apoi s-a alăturat echipei de Premier League, Fulham.
Cu o vastă experienţă în Serbia, diversificată prin prezenţa alături de echipa de Fed Cup a Serbiei în 2008-2009 şi în special alături de Ana Jovanovic, dar şi cu un sezon petrecut în staff-ul lui Chicago Bulls (mai 2009 - iunie 2010), Jovan Buha a pus umărul la trasarea direcţiei generale de pregătire, kinetoterapeutul sibian Alex Mureşanu, cel care va completa staff-ul echipei de-a lungul sezonului, profitând de oportunitate pentru a se consulta şi a obţine o nouă persperctivă în timpul celor două săptămâni în care galben-albaştrii au înfruntat, printre altele, câştigătoarea FIBA Basketball Champions League 2017/2018 - AEK Atena.
Partidele programate vineri, la debutul Ligii Naţionale de baschet sunt: de la 17:00, CSM Sighetu Marmaţiei - CS Universitatea Cluj şi CS Rapid Bucureşti - CSM 2007 Focşani, iar de la ora 19:00, Dinamo Ştiinţa Bucureşti - BC CSU Sibiu.
Sistemul competiţional s-a modificat: la startul sezonului se află 22 de echipe, împărţite de Federaţia Română de baschet în 3 grupe valorice - A, B şi C, de 8, 4 şi, respectiv, 10 echipe. După disputarea meciurilor tur-retur în grupele de start, a doua fază a competiţiei va reîmpărţi echipele în patru grupe - Roşie, Galbenă, Albastră, Verde: primele şase echipe din Grupa A, ultimele două echipe din Grupa A + primele 3 din Grupa B + prima din Grupa C, ultimul loc din Grupa B + locurile 2-6 din Grupa C, ultimele patru echipe din Grupa C. În faza a treia se vor juca în sistem eliminatoriu meciurile pentru stabilirea clasamentului final.
Grupa A – CSM CSU Oradea, CSA Steaua Bucureşti, U-Banca Transilvania Cluj-Napoca, BC CSU Sibiu, SCM Timişoara, BCM U FC Argeş Piteşti, SCM U Craiova şi Dinamo Ştiinţa Bucureşti.
Grupa B – Cuza Sport Brăila, ABC Athletic Constanţa, CSO Voluntari şi CSM Mediaş.
Grupa C – CSM Phoenix CSU Galaţi, CSM Târgu Mureş, Universitatea Cluj-Napoca, CN Aurel Vlaicu Bucureşti, CSM 2007 Focşani, Rapid Bucureşti, Agronomia Bucureşti, ACS Târgu Jiu, CSM VSKC Miercurea Ciuc şi CSM Sighetu Marmaţiei.
EXCLUSIV | Yesilova, făcut praf după scandalul cu Hagi: "Esti preparator fizic, frate, stai în banca ta. Vezi-ţi de ... CITEŞTE PE PROSPORT.RO
Tag-uri: baschet,	debut,	special,	preparator fizic,	premier league

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM